[{"text_idx": "#000002", "text": "Gan adael maes parcio gorsaf Rhyd Ddu, croeswch y ffordd, ewch drwy\u2019r gia\u0302t addurnedig a dilynwch yr arwyddion i Feddgelert. Croeswch yr heol a adnewyddwyd a cherddwch heibio Llyn y Gadair at Goedwig Beddgelert. Dilynwch y llwybr a\u2019r trac sydd wedi \u2018u harwyddo\u2019n dda sy\u2019n croesi Rheilffordd Ucheldir Eryri sawl gwaith wrth fynd igam ogam i lawr yr allt serth i ddyffryn Afon Glaslyn."}, {"text_idx": "#000003", "text": "Efallai y clywch hwtian tre\u0302n Rheilffordd Ucheldir Eryri ar ochr arall y dyffryn, ac os bydd y tywydd yn caniata\u0301u, mae\u2019n bosibl gweld copa\u2019r Wyddfa, a cholofn fechan o fwg yn chwythu o injan stem Rheilffordd yr Wyddfa ."}, {"text_idx": "#000004", "text": "Bydd gennych ddigon o ddewis o fwyd, diod a llety ym mhentref Beddgelert."}, {"text_idx": "#000006", "text": "Dyma lwybr hamdden aml-ddefnydd 41\u20442 milltir a gre\u0308wyd yn arbennig ar gyfer cerddwyr, beicwyr a phobl sy\u2019n marchogaeth ceffylau. Mae\u2019r llwybr yn arwain drwy amrywiaeth o dirweddau a gallwch fwynhau golygfeydd gwych o Ddyffryn Gwyrfai a\u2019r Wyddfa a\u2019i chriw.Mae\u2019r llwybr o Ryd Ddu i ochr orllewinol Llyn y Gadair yn wastad a llydan felly mae\u2019n addas ar gyfer cerbydau tebyg i sgwteri cynorthwyol tir-garw (Tramper) neu gadeiriau olwyn pw\u0302eredig. Fodd bynnag, mae rhannau eraill yn serth ac mae angen croesi pont droed neu ryd yng Nghoedwig Beddgelert."}, {"text_idx": "#000007", "text": "Mae safle bedd mewn cae yn rhan ddeheuol y pentrefDyma\u2019r arysgrifen ar garreg fedd Gelert:"}, {"text_idx": "#000008", "text": "\u201cYn y 13eg, roedd gan Llywelyn, tywysog Gogledd Cymru, blas ym Meddgelert. Un diwrnod aeth y tywysog i hela heb Gelert ei gi ffyddlon. Pan ddychwelodd Llywelyn, neidiodd y ci\u2019n waed i gyd i groesawu ei feistr.Dychrynodd y tywysog a brysiodd i chwilio am ei fab a chafodd crud y baban yn wag, y dillad gwely ar lawr yn waed i gyd. Yn ei ddychryn trywanodd y tad y ci a\u2019i gleddyf gan feddwl fod y ci wedi lladd ei aer. Atebwyd gwaedd farwol y ci gan gri egwan plentyn. Chwiliodd Llywelyn a chafodd ei fab yn ddianaf, ond yn ei ymyl gorweddai corff blaidd anferth a laddwyd gan Gelert. Dywedir i\u2019r tywysog a\u2019i galon yn llawn tristwch edifeiriol beidio gwenu byth wedyn. Claddodd Gelert yma ag am hynny gelwir y fan yn Bedd Gelert\u201d"}, {"text_idx": "#000009", "text": "Ni cheir tystiolaeth o gwbl am fodolaeth Gelert er y gelwir twmpath yn y pentref yn \u2018Fedd\u2019 Gelert sy\u2019n gyrchfan i dwristiaid. Yn hytrach, fe\u2019i priodolir i awydd perchennog Gwesty\u2019r Afr ym Meddgelert, David Pritchard i gysylltu\u2019r chwedl a\u0302\u2019r pentref er mwyn annog twristiaeth. Ceir chwedlau tebyg yn Ewrop ac Asia.[3]"}, {"text_idx": "#000011", "text": "Mae\u2019r goedwig yn gyrchfan boblogaidd i feicwyr mynydd, ac mae rhan fwyaf y llwybrau\u2019n cynnwys rhannau o hen Reilffordd Ucheldir Cymru. Gellir llogi beiciau mynydd, tandemau, seddi plant a beiciau trelar am brisiau rhesymol er mwyn archwilio\u2019r ardal o siop Beddgelert Bikes a Bike Barn, dwy filltir o Feddgelert."}, {"text_idx": "#000012", "text": "Cwmni Camping in the Forest sy\u2019n berchen safle gwersylla\u2019r goedwig, mewn cydweithrediad a\u0302 chymdeithas y Camping and Caravanning Club."}, {"text_idx": "#000013", "text": "Yr Wyddfa yw mynydd uchaf Cymru ac mae\u2019n cyrraedd uchder o 1,085m (3,560td). Dyma bwynt mwyaf gogleddol ynysoedd Prydain i\u2019r de o ucheldir yr Alban a dywedir mai\u2019r Wyddfa yw \u201cmynydd prysuraf Prydain, o bosibl\u201d. Dynodwyd yr Wyddfa\u2019n Warchodfa Natur Genedlaethol a cheir planhigion ac anifeiliaid prin yno.Mae wynebau clogwyni yr Wyddfa, gan gynnwys Clogwyn Du\u2019r Arddu, yn bwysig o ran dringo creigiau, a bu i Syr Edmund Hillary a\u2019r ti\u0302m ymarfer yma cyn dringo Everest ym 1953.Mae sawl llwybr poblogaidd a rheilffordd yn arwain i\u2019r copa. Chwalwyd hen gaffi\u2019r 1930au ac yn 2009 adeiladwyd caffi a Chanolfan Ymwelwyr Hafod Eryri.Tardda\u2019r enw Saesneg\u2019 Snowdon\u2019 o\u2019r Eingl-Sacsoneg. Ystyr \u2018Yr Wyddfa\u2019 yw claddfa neu feddrod. Yn o\u0302l y traddodiad, cyfeiria at y garnedd ar gopa\u2019r Wyddfa sef man claddu Rhita Gawr wedi iddo gael ei drechu gan y Brenin Arthur, yn o\u0302l y traddodiad."}, {"text_idx": "#000015", "text": "Adran 2: Bethesda i Lanberis"}, {"text_idx": "#000016", "text": "Adran 3: Llanberis i Waunfawr"}, {"text_idx": "#000017", "text": "Adran 4: Waunfawr i Nantlle"}, {"text_idx": "#000018", "text": "Adran 5: Nantlle i Rhyd Ddu"}, {"text_idx": "#000020", "text": "Adran 7: Beddgelert i Croesor"}, {"text_idx": "#000021", "text": "Adran 8: Croesor i Danygrisiau"}, {"text_idx": "#000022", "text": "Adran 9: Tanygrisiau i Lan Ffestiniog"}]